શુક્રવારે સવારે મુંબઇ ખાતે બોલિવૂડ અભિનેત્રી વિદ્યા બાલનની કારને અકસ્માત નડ્યો હતો. ઉપલબ્ધ માહિતી અનુસાર, વિદ્યા બાલન એક મીટિંગ માટે બાંદ્રા જઇ રહી હતી, એ સમયે આ અકસ્માત થયો હતો. આ ઘટનામાં વિદ્યા બાલનને કોઇ ઇજા નથી પહોંચી, પરંતુ તેમની કારને ઘણું નુકસાન થયું હતું. બાંદ્રા જવાના રસ્તે વિદ્યા બાલનની કાર અન્ય કાર સાથે અથડાતાં અકસ્માત સર્જાયો હતો. મીડિયાના અહેવાલો અનુસાર, આ ઘટના ખાસ મોટી ન હોવાથી વિદ્યા બાલનને કે અન્ય કોઇને ઇજા નથી પહોંચી.